Contamìlu, contamìlu

Contamìlu, contamìlu
su vorte dispiaghere!
Continu ippo nandhetìlu:
po cantu chi non ser mere,
cumandha che servitora!

Prima chin tantos ardores,
e como in arcos ser brandha.
Continu ippo nandhetìlu:
po cantu chi non ser mere,
che servitora cumandha!

Si non miras coment'andhas,
ndhe tener mala sa paca.
Continu ippo nandhetìlu:
po cantu chi non fìr mere,
cumandhare che theraca!

De t'àeren incausatu
pentzo chi b'appa' reione.
Ite cheres chi ti acca?
T'àdio vene cussizzatu.
Contamìla sa passione!